Raportul scris de Pliat (guvernatorul ludei) către imparatul 
Roman Tiberiu imediat după Răstignirea iui isus. 

Raportul lui Pliat a fost găsit în una din bibliotecile Vaticanului de către un student 
german care se afla la Roma pentru studii teologice. Dar studentul acesta nu l-a găsit 
prea important ca să-l copieze. întâmplarea a făcut însă ca, peste câţiva, ani fostul 
student să-i povestească despre el unui englez, W.D. Nahan. Acesta s-a arătat extrem 
de interesat şi prin intervenţii stăruitoare l-a convins pe tânărul german, ajuns între timp 
profesor de teologie, să ia legătura cu Vaticanul pentru a-i procura o copie. Intrat în 
posesia documentului, Nahan l-a tradus în limba engleză, si apoi l-a trimis unui cotidian 
de mare tiraj din Anglia. 

Mărturii despre Hristos: Raportul lui Filat către 

Tiberiu 

Nobile Suverane, salutare! Cauzele care au provocat acea tulburare în Ierusalim, au fost 
in legătura cu lisus din Nazaret, şi evenimentele care au avut loc în provincia mea acum 
câteva zile, au fost de un astfel de caracter care mă face sa vi le raportez cu de-amănuntul, 
pentru că eu nu voi fi deloc surprins dacă, în scurgerea timpului acestuia, nu se va schimba cu 
totul soarta naţiunii noastre, căci se pare ca în zilele din urmă, zeii au încetat de a mai putea fi 
ispăşiţi. Eu, din partea mea, sunt gata să spun: blestemată fie ziua aceea în care eu am urmat 
pe Valerius Graţius la guvernarea Iudeii. La sosirea mea în Ierusalim, am luat în primire sala 
de judecată şi-am poruncit să se facă ospăţ mare, la care am invitat pe Tetrarhul Galileii, 
dimpreună cu Arhiereul, şi pe toţi oficianţii lui. La ora anunţată, niciunul din oaspeţi nu s-a 
arătat. Aceasta a fost o insultă pentru onoarea mea personală!....Mai târziu, după câteva zile, a 
venit la mine Arhiereul, ca să-şi ceară scuze. îmbrăcămintea şi purtarea sa erau grozav de 
viclene. El pretindea că religiunea sa îl opreşte pe el şi pe supuşii lui, de a sta la aceeaşi masă 
cu romanii şi să închine libaţiuni (ciocniri de pahare) cu ei. Eu am crezut e bine să accept 
această scuză, dar tot cu acea ocazie m-a convins că cei cuceriţi se declară duşmani ai 
cuceritorilor, şi mi se părea că, dintre toate oraşele cucerite, Ierusalimul era cel mai greu de 
cârmuit. Atât de turbulent era acest popor, încât eu trăiam mereu cu frica sa nu izbucnească în 
orice moment o răscoală. Pentru suprimarea ei eu nu aveam, însă, decât o mână de soldaţi şi un 
singur sutaş. Am cerut întăriri de la Guvernatorul Siriei, dar acesta m-a informat că şi el abia 
are trupe îndeajuns pentru a-şî apăra provincia sa. O dorinţă nestăpânită de cucerire, adică de a 
ne întinde împărăţia dincolo de mijloacele noastre de apărare, mă tem să nu fie o cauză de 
răsturnare a nobilului nostru guvernământ. Printre mai multe veşti ce mi-au venit, una m-a 
interesat în mod deosebit: un tânăr - se zicea - a apărut în Galileea, predicând pe un ton 
blând şi nobil o altă lege, în numele lui Dumnezeu ce l-a trimis. La început mă temeam că 
acesta să nu fie vreun agitator care să aţâţe poporul contra Romanilor, dar nu după mult timp 






temerile mele au fost spulberate. lisus din Nazaret, a vorbit mai mult ca un prieten al 
Romanilor decât al evreilor. Trecând într-o zi pe lângă locul ce se chema Siloan, am văzut o 
mare adunare de popor, iar în mijlocul ei pe un tânăr care stătea rezemat de un copac şi, în 
seninătate şi calm, predica mulţimii. Mi s-a spus că este lisus. Era tocmai ce mă aşteptam să 
văd, atât e mare era deosebirea între El şi ascultătorii lui. Părul şi barba sa aurie, îi dădeau o 
înfăţişare cerească. El părea a fi cam de vreo 30 de ani. N-am văzut în viaţa mea o privire atât 
de senină şi de dulce, un contrast izbitor între El şi ascultătorii lui, cu bărbile lor negre şi 
feţele întunecate. Nevoind să-l întrerup prin prezenţa mea, mi-am continuat drumul înainte, 
dar am făcut semn secretarului meu să se asocieze mulţimii şi să asculte ce vorbeşte. Numele 
secretarului meu este Naulius. El este strănepotul şefului de spionaj şi de conspiraţie, care s-a 
ascuns în Etruraia, aşteptând pe Cătălina. Naulius este un vechi băştinaş din ludeia, astfel că el 
cunoaşte bine limba ebraică. îmi este foarte devotat şi vrednic de toată încrederea. Când am 
sosit şi am intrat în sala de judecată am găsit pe Naulius care mi-a istorisit cuvintele auzite de 
lisus la Siloan. El mi-a zis: ,J^iciodată nu am citit în cărţi sau în lucrările filozofilor, ceva ce 
rsemăna predicilor lui lisus. Unul dintre evreii răsculători, dintre care sunt atâţia in 
Ierusalim, l-a întrebat dacă este cu cale de a da tribut Cezarului, lisus a răspuns: “Daţi 
Cezarului cele ce se cuvin Cezarului, şi lui Dumnezeu, cele ce se cuvin lui Dumnezeu”.Tocmai 
din cauza înţelepciunii lui, eu am îngăduit Nazarineanului libertatea, pentru că era în puterea 
mea să-l arestez şi să-l trimit la Pretoriu, dar aceasta ar fi fost împotriva dreptăţii ce a 
caracterizat totdeauna pe Romani. Omul acesta nu era nici tendenţios şi nici răsculător, şi eu 1- 
am ocrotit cu protecţia mea, poate necunoscută lui. El avea libertatea să lucreze, să vorbească 
şi să facă adunări şi să ţină predici poporului şi să-şi aleagă ucenicii, neîmpiedicat de niciun 
mandat pretorian. Dacă s-ar întâmpla însă, ferească-ne zeii, aceasta este doar o presupunere, 
dacă s-ar întâmpla, zic eu, ca religia strămoşilor noştri să fie înlocuită de religia lui lisus, 
lucrul acesta s-ar datora acestei nobile toleranţe şi prea marii indulgenţe pe care le îngăduie 
Roma. Pe când eu, mizerabil nenorocit, voi fi fost poate instrumentul pe care creştinii îl 
numesc „Providenţa” prin care să vină peste noi această soartă şi destin. Dar libertatea aceasta 
nemărginită, dată lui lisus, a indignat tare pe evrei; dar nu pe cei săraci, ci pe cei bogaţi şi 
puternici, într-adevăr, lisus era foarte aspru cu cei din urmă (cu bogaţii) şi de aceasta a fost 
pentru mine un bun motiv de a nu tulbura libertatea Nazarineanului.Eariseilor şi cărturarilor 
le zicea: „Voi sunteţi pui de viperă, voi vă asemănaţi cu mormintele văruite'"', alteori indignat 
de îngâmfatele lor postiri şi dăruiri ale bogaţilor le spunea că „doi bani ai unei văduve sărace 
sunt mai preţuiţi înaintea lui Dumnezeu", decât darurile lor bogate. în fiecare zi se făceau 
plângeri la sala de judecată contra abuzurilor evreilor bogaţi. Eram informaţi că vreo 
nenorocire o să i se întâmple acestui om; căci nu va fi fost pentru prima oară, când Ierusalimul 
să-şi omoare cu pietre pe cei care erau numiţi de ei „profeţi". Şi dacă Pretoriul le va refuza 
plângerea, ei vor face apel la Cezarul!Conduita mea a fost aprobată de senat, şi mi s-a promis o 
întărire de soldaţi, după terminarea războiului cu Părţii, fiindcă altfel, eu nu eram în stare să 
preîntâmpin o răscoală. M-am hotărât apoi să iau o măsură, care făgăduia de mai mult, pentru 




a stabili liniştea în oraş, fără a supune Pretoriul la concesiuni umilitoare. Am scris lui lisus, 
invitându-1 la o convorbire cu mine, în sala de judecată, şi el a venit.Precum ştiţi. Nobile 
Suverane, în venele mele curge sânge iberic amestecat cu sânge roman, care nu cunoaşte frica 
şi este nesupus emoţiilor: mă plimbam prin curtea palatului meu, când Nazarineanul apăru şi, 
când am dat cu ochii de el, mi s-a părut ca şi cum o mână de fier mi-ar fi legat picioarele de 
pământ şi tremuram, fără voia mea, ca un vinovat, deşi Nazarineanul era calm şi liniştit ca un 
nevinovat. Când a venit la mine, s-a oprit deodată şi ca printr-un semn, părea că-mi zice: lată- 
mă, am sositÎCâtva timp eu am rămas încremenit şi priveam cu admirare, respect şi frică, 
asupra acestei figuri de om supranatural, o formă de om, necunoscută numeroşilor pictori şi 
sculptori, care au dat forme şi figuri la tot felul de zei şi oxoi.Jisuse, i-am zis în cele din urmă 
şi limba mea gângăvea..., lisuse din Nazaret, eu ţi-am dat, timp de trei ani de zile, o mare 
libertate de vorbire şi rău nu-mi pare. Cuvintele tale sunt ale unui înţelept, ale unui om 
învăţat. Nu ştiu dacă tu ai citit Socrate sau Platon, dar un lucru îţi spun, că în predicile tale se 
află o simplitate majestuoasă, care te ridică mult mai sus deasupra acestor filozofi. împăratul 
este informat despre tine, şi eu, umilul său reprezentant în această comunitate, sunt foarte 
fericit că ţi-am îngăduit această libertate, de care te bucuri şi tu atât de vrednic. Totuşi nu pot 
ascunde de tine că predicile tale au stârnit mari şi puternice duşmănii contra ta. Nici aceasta 
nu este de mirat: Socrate şi-a avut duşmanii săi, şi a căzut victima lor. Ai tăi sunt fără 
îndoială aprinşi contra ta, din pricina libertăţii pe care ţi-o dau. Mă învinuiesc de a fi în 
legătură directă şi unire cu tine, cu scopul de a dezbrăca pe evrei de mica putere ce o mai au 
de la romani. Rugămintea mea deci - nu zic puterea mea - este ca tu să fii pe viitor mai cu 
băgare de seamă şi să eviţi a jigni mândria duşmanilor tăi, ca să nu se răscoale populaţia 
stupidă în contra ta, şi să mă silească pe mine să întrebuinţez mijloacele 
justiţiei...'".Nazarmeanal însă a răspuns liniştit:,/"rm/ al pământului, cuvintele tale nu ies din 
adevărata înţelepciune. Spune furtunii: stai în mijlocul muntelui, căci altfel vei dezrădăcina 
copacii din vale. Furtuna îţi va răspunde: numai Dumnezeu cunoaşte încotro merge furtuna. 
Adevăr zic ţie, înainte de a înflori rozele Saronului, sângele celui drept va fi vărsat...'', 
continuă el cu emoţie.Eu i-am zis: „Tu eşti mai preţios mie pentru înţelepciunea ta, decât toţi 
tulburătorii aceştia şi îngâmfaţii de farisei, care abuzează de libertatea dată lor de Roma, 
complotează contra Cezarului şi ne ţin într-o frică continuă, aceşti mizerabili neliniştiţi. Ei 
cunosc că lupul din pădure se-mbracă uneori în lână şi piei de oaie. Eu te voi apăra faţă de 
ei. Palatul meu de justiţie este deschis ţie pentru scăpare...".Cu nepăsare, şi clătinându-şi 
capul, cu un har şi un zâmbet dumnezeiesc lisus îmi ripostă „Când ziua aceea va fi sosit, nu 
va fi scăpare pentru Fiul Omului, nici sub pământ Sălaşul celui drept este acolo, zise el 
arătând spre cer: ceea ce este scris in cărţile profeţilor, trebuie să se împlinească"! „Tănărule, 
i-am răspuns eu pe un ton moale, tu mă obligi ca simpla mea cerinţă să o preschimb în 
poruncă. Siguranţa provinciilor mele, care este încredinţată îngrijirii mele cere asta. Trebuie 
să arăţi ai multă moderaţie în predicile tale. Nu vătăma pe alţii, aceasta îţi poruncesc. 




Fericirea ta te însoţeşte, mergi în pace'\„Prinţ al pământului, a răspuns lisus, nu am venit ca 
să aduc în lume război, ci pace şi iubire şi bunăvoin ţ ă. Eu m-am născut în aceeaşi zi în care 
Cezarul a dat pace lumii romane. Prigonirea nu este de la mine. Eu o aştept de la alţii, şi o voi 
întâmpina în supunere faţă de voinţa Tatălui meu, care mi-a arătat calea. De aceea, restrânge¬ 
ţi puţin înţelepciunea ta lumească. Nu este în puterea ta de a aresta victima de la picioarele 
altarului ce ispăşesc'” aceste cuvinte el a dispărut ca un nor luminos, după perdelele 
pretoriului. Duşmanii lui lisus s-au adresat în cele din urmă lui Irod, să se răzbune 
asupra Nazarineanului. Dacă Irod ar fi urmat propria sa înclinare, în aceasta privinţă, el ar fi 
ordonat imediat osânda la moarte a lui lisus; însă el, deşi mândru de cinstirea domniei sale, se 
temea de senatul Roman, de a nu comite vreo faptă care ar fi putut sa-i nimicească influenţa sa 
asupra Senatului, astfel nu luă nicio hotărâre. 

Intr-o zi. Irod veni la mine în pretoriu. Când s-a ridicat să plece, după câteva cuvinte 
neînsemnate, m-a întrebat ce părere am eu despre lisus Nazarul. Eu i-am spus că după 
părerea mea, lisus este un mare filozof, după cum unele naţiuni mari adesea produc, şi că 
învăţăturile sale, cu niciun chip, nu pot fi socotite ca fiind eretice sau primejdioase, iar Roma 
este dispusă a-i îngădui toată libertatea de a vorbi şi este îndreptăţit prin faptele sale. Irod a 
surâs cu ironie şi salutându-mă, cu respect prefăcut, s-a depărtat. Se apropia marea sărbătoare a 
evreilor; conducătorii religioşi plănuiau să se folosească de această ocazie şi de exercitarea 
populară, care are loc întotdeauna, la sărbătoarea Paştilor lor. Oraşul era arhiplin de o 
populaţie turbulentă care dorea moartea Nazarineanului. Spionii mei mi-au raportat că 
Arhiereii si Fariseii întrebuinţează tezaurul templului ca să miluiască în acest scop pe popor. 
Primejdia creştea pe fiecare oră. Am scris atunci la Prefectul Siriei să-mi trimită imediat o sută 
de soldaţi de infanterie şi tot atâţia de cavalerie, dar el a refuzat să-mi trimită. M-am văzut 
atunci rămas singur, numai cu o mână de soldaţi; nişte păzitori îmbătrâniţi în mijlocul unui 
oraş răsculat, neputincioşi de a reprima o răscoală şi fiind silit să o tolerez. Răsculaţii au pus 
mâna pe lisus, şi cu toate că ei simţeau că nu au de ce să se teamă de Pretoriu, crezându-mă 
alături de conducătorii lor, în privinţa aceasta, au continuat să strige: „Răstigneşte-1!”. Trei 
partide se uniseră împotriva lui lisus: Irodienii, Saducheii şi Fariseii. Saducheii, a căror 
conduită era sprijinită de două motive: ei urau pe lisus, şi doreau să scape de sub jugul roman. 
Aceştia nu au putut uita niciodată, intrarea mea în sfântul lor oraş, cu steaguri care purtau 
chipul împăratului Roman, deşi eu cu acea ocazie, am făcut o greşeala din necunoaşterea 
legilor lor. Totuşi, în ochii lor, profanarea aceasta nu s-a micşorat. O altă nemulţumire pe care o 
purtau ei înşişi, era propunerea mea, de a întrebuinţa o parte din tezaurul templului pentru 
ridicarea de clădiri publice. Din cauza acestei propuneri, ei erau plini de amărăciune. 
Fariseii erau duşmanii pe faţă ai lui lisus, şi nu le păsa prea mult de guvernul nostru. Ei au 
fost siliţi să înghită timp de trei ani si jumătate pilulele amare pe care Nazarineanul le arunca 
în faţa lor, în public, oriunde se ducea, şi fiind prea slabi şi sfioşi şi neavând curajul de a lua 
singuri măsurile dorite, ei au fost bucuroşi de a se uni cu Irodienii si Saducheii. Pe lângă cele 



trei partide, ei mai aveau de luptat împotriva unei populaţii îndârjite şi totdeauna gata de a se 
uni la răscoală şi de a se folosi de confuzia şi neînţelegerea ce rezulta din aceasta. In felul 
acesta lisus a fost târât înaintea Arhiereului şi condamnat la moarte. Cu aceasta 
ocazie, Casa Arhiereului, a săvârşit umilul fapt de supunere; el şi-a trimis prizonierul la 
mine ca să pronunţ eu osânda definitivă asupra lui. Eu i-am răspuns că, deoarece lisus 
este Galilean, afacerea cade sub jurisdicţia lui Irod şi am poruncit să-l trimită la 
el. Acel tetrarh viclean şi-a mărturisit umilinţa, pretextând a avea respect faţa de mine, 
prin sutana Cezarului, mi-a încredinţat mie soarta acestui om. îndată palatul meu a luat 
înfăţişarea unei cetăţi ocupate. Fiecare moment ce trecea, sporea numărul tulburărilor. 
Ierusalimul era inundat de populaţia adunată de prin munţii Nazaretului. Se pare că toata 
ludeea se afla la Ierusalim. Eu îmi luasem de femeie (soţie) o fată dintre Gali, care avusese 
nişte prevestiri pentru viitor. Plângând, ea s-a aruncat la picioarele mele şi mi-a zis: ,J*ăzeşte- 
te! Să nu te atingi de omul acesta, pentru că el este Sfânt! Noaptea trecută eu l-am văzut în 
vis. El umbla deasupra apelor. El zbura pe aripile vântului, şi vorbea furtunilor şi peştilor 
mării şi toate erau supuse voinţei lui. Chiar şi râul de pe muntele Kidron, curgea plin de 
sânge. Statuile Cezarului erau pline de murdăria Golgotei. Catapetesmele dinlăuntrul 
templului, s-au dărâmat şi soarele s-a întunecat ca îmbrăcat în doliu. O! Filate, rău mare te 
aşteaptă, dacă nu vei asculta sfatul femeii tale. Blestemele Senatului Roman! Teme-te de 
puterea Cerului!"" Pe la timpul acesta treptele de marmură, gemeau sub greutatea mulţimii, 
iar Nazarineanul, era adus iară ş i la mine. Eu am pornit spre sala de judecată, urmat de 
garda mea. într-un ton aspru, am întrebat pe popor, ce vrea [....„Moartea Nazarineanului” a 
fost răspunsul.„Pentru ce crima?” am întrebat eu. „El a hulit pe Dumnezeu şi a profeţit 
dărâmarea templului. El se numeşte pe sine Fiul lui Dumnezeu, Mesia, Regele Iudeilor”. 
Eu le-am spus că justiţia Romana nu pedepseşte astfel de fapte cu moartea..„Răstigneşte-l, 
răstigneşte-l!"" izbucni însă strigătul de la gloata înfuriată. Strigătele gloatei înfuriate zguduiau 
palatul din temelie. în mijlocul acestei zarve nemaipomenite, nu era decât un om liniştit 
şi calm. ACESTA ERA IISUS DIN NAZARET. După mai multe sforţări, fără rezultate, de 
a-1 scăpa de furia acestor persecutori înverşunaţi, eu am luat o măsură care pentru moment mi 
se păru că va servi ca să-i scap viaţa; am dat poruncă ca el sa fie biciuit; apoi cerând ligheanul 
cu apa, eu m-am spălat pe mâini în faţa mulţimii, arătând prin aceasta, dezaprobarea mea 
pentru acest fapt. Dar în zadar. Aceşti mizerabili nu s-au mulţumit decât cu viaţa lui. în 
desele noastre tulburări civile, eu am fost de mai multe ori martor al furiei popoarelor dar, din 
câte am văzut, nimic nu se poate asemăna cu aceasta. într-adevăr s-ar putea spune că în 
această ocazie toate spiritele rele din ţinutul infernului s-au strâns în 
Ierusalim. Mulţimea părea că nu umblă pe picioare, ci umblă pe sus urlând, precum valurile 
unei mări înfuriate. O mare neastâmpărată se întindea de la porţile Pretorului până la muntele 
Sion, cu strigăte, cu fluierături, cum nu s-a mai auzit niciodată în istoria Romei. Ziua s-a 
întunecat ca un amurg, asemenea celui văzut la moartea lui lulius Cezar cel Mare, care s-a 
întâmplat tot aşa pe la mijlocul lui Martie. Eu, Guvernatorul provinciei răsculate, stăteam 




rezemat de o coloană a palatului meu, gândindu-mă la înfricoşătorul fapt al acestor oameni 
cruzi care târau spre execuţie pe nevinovatul Nazarinean. Toţi dispăruseră din jurul meu. 
Ierusalimul, scosese afară pe locuitorii săi, care se înşiraseră pe părţile funebre ce conduc 
spre Geronica (Golgota). Un aer de jale şi întristare mă acoperea. Garda mea însoţise pe 
cavaleri, iar sutaşul pentru a arăta o umbra de putere, se străduia să facă ordine. Eram lăsat 
singur şi cu inima zdrobită şi mă gândeam că ceea ce s-a petrecut în momentul acesta 
stătuse mai mult în puterea zeilor, decât în puterea omului. Deodată se auzi un mare 
strigăt, ce venea de pe Golgota, care părea că este adus de vânt şi care anunţa o agonie pe 
care urechea omenească, n-a mai auzit-o vreodată. Nori mari, întunecaşi şi negri s-au 
coborât şi au acoperit aripa templului, şi aşezându-se asupra oraşului, l-a acoperit ca un 
val, şi un puternic cutremur de pământ a zguduit totul. Atât de înfricoşătoare au fost 
semnele ce s-au văzut, atât pe ceruri cât şi pe pământ, încât se zice că: Dionisie Acropagul ar 
fi exclamat: ,^au că autorul naturii suferă, sau că Universul se sfârşeşte."" Către ceasul 
dintâi al nopţii, mi-am luat mantaua pe mine şi am pornit pe jos în oraş, spre porţile 
Golgotei. Jertfa era consumată!... Mulţimea se întorcea în cetate, dar de fapt tot agitată, dar 
şi posomorâtă şi cu feţele lor întunecate, mohorâte şi disperate. Mulţi erau cuprinşi de frică 
şi de remuşcare pentru cele ce văzuseră. De asemenea, am văzut pe mica trupă de ostaşi, 
trecând mâhniţi, iar purtătorii steagului, îşi învăluiseră capul în semn de întristare. Am auzit 
un ostaş murmurând în cuvinte străine, pe care eu nu le-am înţeles. Ici si colo, se vedeau 
grupuri de oameni şi femei adunaţi şi, când aruncau privirea spre muntele Calvarului, rămâneau 
nemişcaţi, ca în aşteptarea vreunei alte minuni a naturii. M-am întors în Pretoriu întristat şi 
plin de gânduri care mă frământau. Urcându-mă pe trepte, se puteau vedea stropii de sânge 
care curseseră de la Nazarinean. După un timp a venit la mine un bătrân, cu o grupă de 
femei plângând, care rămăseseră la poartă, iar el s-a aruncat la picioarele mele plângând amar. 
L-am întrebat ce vrea şi el mi-a zis: ,f!,u sunt losif din Arimateia, şi am venit să cer de la tine 
îngăduinţa de a îngropa pe lisus din Nazaret”.... I-am zis: „Cerinţa ta se va împlini”.... 
Atunci, primind raportul că lisus este mort, am poruncit lui Naulius să ia cu sine ostaşi şi să 
supravegheze înmormântarea, ca să nu fie împiedicată. Mai târziu, câteva zile, mormântul a 
fost găsit gol. Ucenicii săi au vestit în toată provincia, ca lisus s-a sculat dintre morţi cum 
prezisese el.îmi mai rămăsese numai această datorie, ca să fac cunoscut împăratului această 
întâmplare dezgustătoare şi neobişnuită. Chiar în noaptea aceea, ce a urmat catastrofei 
neaşteptate am început a face acest raport şi, de către ziuă, s-a auzit un sunet de pe 
Calvar, intonând aria Dianei, care a venit la urechile mele!... Aruncându-mi privirea 
spre poarta Cezarului, am văzut apropiindu-se o trupa de soldaţi şi am auzit sunetul trâmbiţei 
care intona marşul Cezarului. Erau întăririle care mi se făgăduiseră, cele doua mii de 
ostaşi aleşi, şi pentru a grăbi sosirea lor, au călătorit toată noaptea. A fost hotărât de 
soartă!... am strigat eu cu amărăciune şi frecându-mi palmele, ca marea nelegiuire să fie 
îndeplinită, şi ca pentru scopul de a împiedica răscoala de ieri, trupele de ostaşi să sosească 
astăzi!!!... Soartă cruda, cum îţi baţi joc de soarta muritorilor! Era prea adevărat ce a 




strigat Nazarineanul de pe cruce: „S-a sfârşit”. Acesta este cuprinsul raportului şi rămân al 
Majestăţii Voastre supus, cu respect şi sm&r&niQ. GuvernatorulPontius Pilatu Făcut în 
Ierusalim în a XXVIII-a zi a lunii Martie, Anul 4147 de la creaţiune. EPILOG Existenta 
acestuidocument pastrat in Biblioteca Vaticanului a fost confirmata 
de PreotulFreilinghausen, şeful de protocol al Vaticanului de la sfârşitul sec.XVII-lea. 
In 1887, raportul lui PontiuPilat a fost introdus in volumul “Archko’’ din "The 
Archeological Writings of theSangedrin and Talmuds of the Jewa" publicarea lui 
facandu-se abia in 1975 in StateleUnite. Mulţi autori anticisustin ca Pilat a trimis intr- 
adevar la Roma raportul procesului lui IsusHristos asa cum este menţionat in ‘‘Prima 
Apologie" a lui Iustin Martirul dinjurul anului 150 după Hristos. Situaţia lui Pilat, care 
se confrunta cu o serie de revolte in ţinuturile pe care le administra,s-a complicat si 
prin faptul ca Tiberius, care suferea de o boala grava careiadoctorii lui nu-l puteau 
găsi leac, auzind ca la Ierusalim se afla un OM (Isus)care vindeca cele mai grave boli, 
l-a trimis pe Volusianus la Pilat cu ordin casa-L trimită pe Isus la Roma. Solia 
luiTiberius a ajuns insa după crucificarea lui Isus, pentru ca toate sa se intample 
asa cum a rânduit Dumnezeu Tatal. In anul 37 d.H.Pilat si-a pus capat zilelor cu 
propriul pumnal. 



